《满庭芳 广陵怀古》
清代·鲍鼎铨

三月烟花，满城歌吹，繁华久说扬州。锦帆天子，千古擅风流。

最扬游船清夜，江南好、柳缆龙舟。消沉久、断碑残碣，何处觅丹丘。

迷楼。横暮雨，玉钩斜畔，碧水空愁。只平山堂下，凭吊夷犹。

二十四桥仍在，汀州静、眠稳沙鸥。经行处，斜阳芳草，数点广陵秋。

作者简介：鲍鼎铨，字让侯，无锡人，康熙八年举人，官知县。有《心远堂诗》八卷，糸自刻本，现存国家图书馆。